Diari Oficial de la Generalitat Valenciana


Sumari del DOGV 6393, del 09-11-2010 (2010/12271)

RESOLUCIÓ de 28 d'octubre de 2010, del president de l'Institut de la Petita i Mitjana Indústria de la Generalitat Valenciana (IMPIVA), per la qual es modifica la Resolució d'11 de març de 2010, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes del II Pla de Competitivitat de l'Empresa Valenciana (PCEV) per als exercicis 2010 i 2011 (DOCV núm. 6230, de 22 de març de 2010).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6393

Data del DOGV
:   09-11-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/12049


Data del document
:   28-10-2010

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 28 d'octubre de 2010, del president de l'Institut de la Petita i Mitjana Indústria de la Generalitat Valenciana (IMPIVA), per la qual es modifica la Resolució d'11 de març de 2010, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes del II Pla de Competitivitat de l'Empresa Valenciana (PCEV) per als exercicis 2010 i 2011 (DOCV núm. 6230, de 22 de març de 2010). [2010/12040]  
Les actuacions 2 i 4 de la Resolució d'11 de març de 2010, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes del II Pla de Competitivitat de l'Empresa Valenciana (PCEV) per als exercicis 2010 i 2011, s'acullen al règim temporal d'ajuda per a concedir quantitats limitades d'ajuda compatible, ajuda d'estat N 307/2009 - Espanya; C (2009) 4558.  
El període de vigència del dit règim és limitat, concretament la seua validesa arriba fins al 31 de desembre de 2010, per la qual cosa, atés el caràcter bianual de la Resolució d'11 de març de 2010 i en previsió que la Comissió Europea puga efectuar una pròrroga del període de validesa de l'esmentada norma, es considera necessari modificar l'esmentada convocatòria.  
En virtut d'això anterior i de conformitat amb el que s'ha disposat en l'article 1.4 de l'Ordre de la Conselleria d'Empresa, Universitat i Ciència de 12 de desembre de 2006, resolc:  
Article únic   
Es modifica la convocatòria publicada per la Resolució d'11 de març de 2010, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes del II Pla de Competitivitat de l'Empresa Valenciana (PCEV) per als exercicis 2010 i 2011, en els termes indicats a continuació:  
1. Se substituïx l'apartat b) de l'article 3, Marc normatiu, pel següent:  
«b) Actuacions 2 i 4:   
Exercici 2010: les ajudes previstes en les actuacions 2 i 4 s'acullen al règim temporal d'ajuda per a concedir quantitats limitades d'ajuda compatible, ajuda d'estat N 307/2009 - Espanya; C (2009) 4558, en avant, el règim temporal - N 307/2009, de conformitat amb el que s'ha disposat en la comunicació de la Comissió - Marc temporal comunitari aplicable a les mesures d'ajuda estatal per a facilitar l'accés al finançament en l'actual context de crisi econòmica i financera (DO C 16, de 22.01.2009). Les ajudes emparades en l'esmentat marc temporal només podran ser atorgades fins al 31 de desembre de 2010.   
Exercici 2011: la concessió d'ajudes en eixe exercici segons les disposicions del règim temporal - N 307/2009 quedarà supeditada a l'aprovació per la Comissió Europea d'una decisió de pròrroga del Marc temporal comunitari aplicable a les mesures d'ajuda estatal per a facilitar l'accés al finançament en l'actual context de crisi econòmica i financera (2009/C 16/01) i, per tant, d'una pròrroga de l'esmentat règim; en cas contrari, les esmentades mesures quedaran subjectes a les disposicions del Reglament (CE) número 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes a minimis (DOUE, L 379/5, de 28.12. 2006) (en avant, Reglament de Minimis núm. 1.998/2006). »   
2. Es modifica el segon paràgraf de l'apartat 2 de l'article 5, Beneficiaris, i se substituïx per l'indicat a continuació:   
«En les actuacions 2 i 4 no podran ser beneficiaris:  
- Per al cas que estes actuacions s'ajusten a les disposicions del règim temporal - N 307/2009:   
· Els sol·licitants que l'1 de juliol de 2008 reuniren les característiques d'empresa en crisi segons la definició que d'acord amb la grandària de l'entitat s'establix en la normativa comunitària: per a sol·licitants amb grandària de gran empresa, en les directrius comunitàries sobre ajudes estatals de salvament i de reestructuració d'empreses en crisi (DO C 244, de 01.10.2004); i per als que presenten la grandària de pime, l'apartat 7 de l'article 1 del Reglament (CE) número 800/2008, de la Comissió, de 6 d'agost de 2008, pel qual es declaren determinades categories d'ajuda compatibles amb el mercat comú en aplicació dels articles 87 i 88 del Tractat (Reglament General d'Exempció per Categories).   
· Els sol·licitants d'ajudes per a l'exportació o per a afavorir productes nacionals en detriment dels importats.  
· Els sol·licitants que estiguen actius en el sector pesquer, en el sector agrícola de producció primària o en la transformació i comercialització de productes agrícoles (sempre que l'import de l'ajuda s'establisca d'acord amb el preus o la quantitat de productes d'eixe tipus comprats pels productors primaris o comercialitzats per les empreses afectades, o que la concessió de l'ajuda se supedite a l'obligació de cedir-la parcialment o totalment als productors primaris).  
- Si per contra estes actuacions s'ajusten a les disposicions del Reglament de Minimis número 1998/2006, no podran ser beneficiaris els sol·licitants que operen en els sectors previstos en l'article 1 de l'esmentat reglament:  
· Els sol·licitants que reunisquen les condicions d'empresa en crisi d'acord amb el que es definix en les directrius comunitàries sobre ajudes estatals de salvament i reestructuració d'empreses en crisi (DO C 244, de 01.10.2004).  
· Els sol·licitants l'activitat dels quals estiga relacionada amb els sectors de la pesca i l'aqüicultura d'acord amb el que es preveu en el Reglament (CE) número 104/2000, del Consell (DO L 17, de 21.01.2000, p.22), amb la producció primària dels productes agrícoles que apareixen en la llista de l'annex I del Tractat CE, amb la transformació i comercialització dels productes agrícoles que s'inclouen en la llista de l'annex I del Tractat CE (sempre que l'import de l'ajuda s'establisca d'acord amb el preu o la quantitat de productes d'eixe tipus comprats pels productors primaris o comercialitzats per les empreses afectades, o que la concessió de l'ajuda se supedite a l'obligació de cedir-la parcialment o totalment als productors primaris) i/o les empreses que operen en el sector del carbó, segons es definix en el Reglament (CE) número 1407/2002. »  
3. Es modifica el paràgraf tercer de l'article 10, Concessió de les ajudes, que se substituïx per l'indicat a continuació:  
«Prèviament a la concessió de les ajudes previstes en les actuacions 2 i 4, es trametran les comunicacions que s'indiquen a continuació d'acord amb el marc de competència que resulte aplicable:  
- Si les ajudes es concedixen subjectes a les disposicions del règim temporal - N 307/2009, es trametrà una comunicació a les entitats o empreses amb proposta de subvenció, als efectes que estes presenten una declaració responsable sobre:  
· Totes les ajudes de minimis rebudes des de l'1 de gener de 2008, en què s'indique si s'han rebut per als mateixos costos o no que l'ajuda proposada.  
· Totes les ajudes rebudes a l'empara del dit règim temporal des de l'1 de gener de 2008.   
- Per contra, si les ajudes es concedixen subjectes a les disposicions del Reglament de Minimis número 1998/2006, es trametrà una comunicació a les entitats o empreses amb proposta de subvenció, als efectes que estes presenten una declaració responsable de les ajudes rebudes en l'exercici fiscal actual i en els dos exercicis fiscals anteriors d'esta o una altra administració sotmeses a la regla comunitària de minimis, així com altres ajudes estatals rebudes d'esta o una altra administració per les mateixes despeses subvencionables.»  
4. Es modifica el paràgraf tercer de l'apartat c.8) de l'article 11 Obligacions dels beneficiaris, que se substituïx per l'indicat a continuació:  
«c.8) En els projectes presentats en les actuacions 2 i 4, s'aplicarà la regla d'acumulació que corresponga segons el marc de competència que resulte aplicable, així:  
- Si estes actuacions s'ajusten a les disposicions del règim temporal - N 307/2009, s'aplicarà la regla d'acumulació establida en l'apartat 4.7 del marc temporal comunitari d'ajudes estatals, apartat 4.7 (DO C-16-2009).  
- Si per contra, les esmentades actuacions s'ajusten a les disposicions del Reglament de Minimis número 1998/2006, la totalitat de les ajudes subjectes al règim de minimis concedides a una empresa no serà superior a 200.000 euros durant qualsevol període de tres exercicis fiscals. Si es tracta d'una empresa que opera en el sector del transport per carretera, l'ajuda total de minimis no serà superior a 100.000 euros durant eixe mateix període.  
Quan l'ajuda de minimis s'acumule a altres ajudes estatals per les mateixes despeses subvencionables, l'esmentada acumulació no podrà donar lloc a una intensitat superior a la fixada en el reglament d'exempció de què es tracte o la decisió corresponent adoptada per la Comissió».  
5. Es modifica l'apartat Intensitat de l'ajuda, de les actuacions 2 i 4 de l'annex del programa i se substituïxen pels indicats a continuació:  
«Actuació 2. Elaboració i presentació de projectes a programes nacionals i internacionals d'I+D+I  
Intensitat de l'ajuda  
La intensitat màxima d'ajuda podrà arribar a:  
Si esta actuació s'ajusta a les disposicions del règim temporal - N 307/2009, fins al 100% dels costos subvencionables, amb un límit de 500.000 euros fins al 31 de desembre de 2011.  
Si per contra, l'esmentada actuació s'ajusta a les disposicions del Reglament de Minimis número 1998/2006, fins al 100% dels costos subvencionables, amb un límit de 200.000 euros durant qualsevol període de tres exercicis fiscals. Si el beneficiari opera en el sector del transport per carretera, l'ajuda total de minimis no serà superior a 100.000 euros durant eixe mateix període.  
Actuació 4. Desenvolupament de mercats  
4.1. Accions de promoció de mercats   
Intensitat de l'ajuda  
La intensitat màxima d'ajuda podrà arribar:  
Si esta actuació s'ajusta a les disposicions del règim temporal - N 307/2009, fins al 100% dels costos subvencionables, amb un límit de 500.000 euros fins al 31 de desembre de 2011. La intensitat màxima per a les empreses en accions de repercussió directa sobre estes serà del 50%.  
Si per contra, l'esmentada actuació s'ajusta a les disposicions del Reglament de Minimis número 1998/2006, fins al 100% dels costos subvencionables amb un límit de 200.000 euros durant qualsevol període de tres exercicis fiscals. Si el beneficiari opera en el sector del transport per carretera, l'ajuda total de minimis no serà superior a 100.000 euros durant eixe mateix període. La intensitat màxima per a les empreses en accions de repercussió directa sobre estes serà del 50%.  
4.2. Accions de desenvolupament de mercats  
Intensitat de l'ajuda  
La intensitat màxima d'ajuda podrà arribar:  
Si esta actuació s'ajusta a les disposicions del règim temporal - N 307/2009, fins al 100% dels costos subvencionables, amb un límit de 500.000 euros fins al 31 de desembre de 2011.  
Si per contra, l'esmentada actuació s'ajusta a les disposicions del Reglament de Minimis número 1998/2006, fins al 100% dels costos subvencionables, amb un límit de 200.000 euros durant qualsevol període de tres exercicis fiscals. Si el beneficiari opera en el sector del transport per carretera, l'ajuda total de minimis no serà superior a 100.000 euros durant eixe mateix període.  
4.3. Promoció del disseny com a factor de competitivitat  
Intensitat de l'ajuda  
La intensitat màxima d'ajuda podrà arribar:  
Si esta actuació s'ajusta a les disposicions del règim temporal - N 307/2009, fins al 100% dels costos subvencionables, amb un límit de 500.000 euros fins al 31 de desembre de 2011.  
Si per contra, l'esmentada actuació s'ajusta a les disposicions del Reglament de Minimis número 1998/2006, fins al 100% dels costos subvencionables, amb un límit de 200.000 euros durant qualsevol període de tres exercicis fiscals. Si el beneficiari opera en el sector del transport per carretera, l'ajuda total de minimis no serà superior a 100.000 euros durant eixe mateix període».  
DISPOSICIÓ FINAL  
La present resolució entrarà en vigor el dia de hui.  
València, 28 d'octubre de 2010.- El president: Vicente Rambla Momplet.